CELEX: 62013CN0193
Language: hu
Date: 2013-04-15 00:00:00
Title: C-193/13. P. sz. ügy: A Törvényszék (negyedik tanács) T-283/11. sz., Fon Wireless Ltd. kontra Belső Piaci Harmonizációs Hivatal (védjegyek és formatervezési minták) (OHIM) ügyben 2013. január 29-én hozott ítélete ellen az nfon AG által 2013. április 15-én benyújtott fellebbezés

29.6.2013   
            
            
               HU
            
            
               Az Európai Unió Hivatalos Lapja
            
            
               C 189/5
            
         A Törvényszék (negyedik tanács) T-283/11. sz., Fon Wireless Ltd. kontra Belső Piaci Harmonizációs Hivatal (védjegyek és formatervezési minták) (OHIM) ügyben 2013. január 29-én hozott ítélete ellen az nfon AG által 2013. április 15-én benyújtott fellebbezés
   (C-193/13. P. sz. ügy)
   2013/C 189/09
   Az eljárás nyelve: német
   
      Felek
   
   
      Fellebbező: nfon AG (képviselő: V. vom Bomhard ügyvéd)
   
      A többi fél az eljárásban: Belső Piaci Harmonizációs Hivatal (védjegyek és formatervezési minták) (OHIM), Fon Wireless Ltd.
   
      A fellebbező kérelmei
   
   
               1.
            
            
               A Bíróság helyezze hatályon kívül a Törvényszék ítéletét;
            
         
               2.
            
            
               másodlagosan, helyezze hatályon kívül az ítéletet abban a részében, amelyben a 4719738. számú „fon” (kép) korábbi közösségi védjegy alapján megállapította az összetéveszthetőséget,
            
         
               3.
            
            
               az elsőfokú eljárás felperesét kötelezze az eljárás költségeinek viselésére.
            
         
      Jogalapok és fontosabb érvek
   
   A jelen fellebbezés a Törvényszék által a T-283/11. sz. ügyben 2013. január 29-én hozott azon ítélete ellen irányul, amellyel a Törvényszék oly módon változtatta meg a Belső Piaci Harmonizációs Hivatal (védjegyek és formatervezési minták) negyedik fellebbezési tanácsának a Fon Wireless Ltd. és az nfon AG közötti felszólalási eljárással kapcsolatos, 2011. március 18-i határozatát (R 1017/2009. sz. ügy), hogy elutasításra került az nfon AG által a fellebbezési tanács elé terjesztett fellebbezés.
   A fellebbező egyetlen jogalapként a közösségi védjegyről szóló, 2009. február 26-i 207/2009/EK tanácsi rendelet (1) 8. cikke (1) bekezdése b) pontjának megsértésére hivatkozik. A közösségi védjegyrendelet 8. cikke (1) bekezdésének b) pontja szerinti összetéveszthetőséget az adott ügyre jellemző valamennyi releváns körülmény figyelembevételével, átfogóan kell megvizsgálni. A fellebbező szerint a következő három szempontból sértették meg ezt a követelményt: a megjelölések összehasonlítása során az ütköző védjegyek megkülönböztetésre alkalmas elemeinek jogilag hibás meghatározása, az összetéveszthetőség megítélésekor alkalmazott hibás automatizmus, és a „fon” alkotóelem csekély megkülönböztető képességének nem megfelelő figyelembevételéből következően az összetéveszthetőség átfogó értékelésének elmaradás.
   
      (1)  HL L 78., 1. o.